Lørdag ved middagstid blev Skagen ramt af et større strømsvigt. Industrikvarteret og det omkringliggende villakvarter på 2500 huse stod uden strøm og varme. Det er Energi Nord, der har underrettet politiet. Ifølge TV2/Nords oplysninger er det en software fejl i en computer, der er årsag til strømafbrydelsen. Elselskabet har hele dagen arbejdet på at få strømmen tilbage i Skagen hurtigst muligt. Og både strøm og varme er nu tilbage i området.

Referat:
Industrikvarteret og det omkringliggende villakvarter i Skagen var  ramt af strømsvigt, der også gik ud over byens kraftvarmeværk.